Results 2019: ਚੋਣ ਦੰਗਲ 'ਚ ਉਤਰੇ ਫ਼ਿਲਮੀ ਸਿਤਾਰਿਆਂ ਦੀ ਕੀ ਰਹੀ ਸਥਿਤੀ\nਕੁਝ ਫ਼ਿਲਮੀ ਸਿਤਾਰੇ ਤਾਂ ਪਹਿਲਾਂ ਹੀ ਕਿਸੇ ਨਾ ਕਿਸੇ ਪਾਰਟੀ ਨਾਲ ਜੁੜੇ ਹੋਏ ਸਨ, ਪਰ ਕਈਆਂ ਨੇ ਚੋਣਾਂ ਦੌਰਾਨ ਹੀ ਸਿਆਸੀ ਪਾਰਟੀਆਂ 'ਚ ਸ਼ਮੂਲੀਅਤ ਕੀਤੀ।

ਦੱਸਣਯੋਗ ਹੈ ਕਿ ਫ਼ਿਲਮੀ ਕਲਾਕਾਰਾਂ ਤੋਂ ਸਿਆਸੀ ਆਗੂ ਬਣਨ ਵਾਲੇ ਇੰਨ੍ਹਾਂ ਸਿਤਾਰਿਆਂ ਵੱਲੋਂ ਦਿੱਤੇ ਗਏ ਬਿਆਨ ਅਤੇ ਚੋਣ ਪ੍ਰਚਾਰ ਦਾ ਢੰਗ ਦੋਵੇਂ ਹੀ ਚਰਚਾ ਦਾ ਵਿਸ਼ਾ ਰਹੇ ਹਨ।

ਭਾਜਪਾ ਨੇ ਉੱਤਰ ਪ੍ਰਦੇਸ਼ ਦੀ ਮਥੁਰਾ ਸੀਟ ਤੋਂ ਹੇਮਾ ਮਾਲਿਨੀ ਨੂੰ ਇੱਕ ਵਾਰ ਫਿਰ ਚੋਣ ਦੰਗਲ 'ਚ ਉਤਾਰਿਆ ਗਿਆ। 

ਦੱਸਣਯੋਗ ਹੈ ਕਿ ਉਨ੍ਹਾਂ ਨੇ ਪਿਛਲੀਆਂ ਚੋਣਾਂ 'ਚ ਵੀ ਜਿੱਤ ਦਰਜ ਕੀਤੀ ਸੀ। ਇਸ ਵਾਰ ਵੀ ਉਹ ਜਿੱਤ ਦਰਜ ਕਰ ਰੇਹ ਹਨ।

ਇਹ ਵੀ ਪੜ੍ਹੋ:

ਰਵੀਕਿਸ਼ਨ ਗੋਰਖਪੁਰ ਸੀਟ ਤੋਂ ਭਾਜਪਾ ਉਮੀਦਵਾਰ ਸਨ

ਰਵੀ ਕਿਸ਼ਨ

ਚੋਣਾਂ ਤੋਂ ਕੁਝ ਦਿਨ ਪਹਿਲਾਂ ਹੀ ਭਾਜਪਾ ਨੇ ਭੋਜਪੁਰੀ ਫ਼ਿਲਮਾਂ ਦੇ ਅਦਾਕਾਰ ਰਵੀ ਕਿਸ਼ਨ ਨੂੰ ਗੋਰਖਪੁਰ ਸੀਟ ਤੋਂ ਟਿਕਟ ਦਿੱਤੀ ਸੀ।

ਰਵੀ ਕਿਸ਼ਨ ਦਾ ਮੁਕਾਬਲਾ ਸਮਾਜਵਾਦੀ ਪਾਰਟੀ ਦੇ ਉਮੀਦਵਾਰ ਰਾਮਭੁਆਲ ਨਿਸ਼ਾਦ ਅਤੇ ਕਾਂਗਰਸ ਦੇ ਮਧੂਸੂਦਨ ਤ੍ਰਿਪਾਠੀ ਨਾਲ ਸੀ। ਉਹ ਕਰੀਬ ਤਿੰਨ ਲੱਖ ਵੋਟਾਂ ਨਾਲ ਚੋਣ ਜਿੱਤ ਗਏ ਹਨ।

ਆਜ਼ਮਗੜ੍ਹ 'ਚ ਭਾਜਪਾ ਨੇ ਭੋਜਪੁਰੀ ਸਟਾਰ ਕਲਾਕਾਰ ਦਿਨੇਸ਼ ਯਾਦਵ ਉਰਫ਼ ਨਿਰਹੂਆ ਨੂੰ ਸਮਾਜਵਾਦੀ ਪਾਰਟੀ ਦੇ ਪ੍ਰਧਾਨ ਅਖਿਲੇਸ਼ ਯਾਦਵ ਦੇ ਮੁਕਾਬਲੇ ਖੜ੍ਹਾ ਕੀਤਾ ਸੀ। 

ਭਾਵੇਂ ਕਿ ਨਿਰਹੂਆ ਦੀ ਭੋਜਪੁਰੀ ਸਿਨੇਮਾ 'ਤੇ ਮਜ਼ਬੂਤ ਪਕੜ ਹੈ ਪਰ ਸਿਆਸਤ 'ਚ ਅਖਿਲੇਸ਼ ਨੇ ਬਾਜ਼ੀ ਮਾਰ ਲਈ ਹੈ। 

ਬਾਲੀਵੁੱਡ ਅਦਾਕਾਰ ਸੰਨੀ ਦਿਓਲ ਜੋ ਕਿ ਭਾਜਪਾ ਵੱਲੋਂ ਗੁਰਦਾਸਪੁਰ ਸੀਟ ਤੋਂ ਚੋਣ ਮੈਦਾਨ 'ਚ ਉਤਰੇ ਸਨ ਅਤੇ ਜਿੱਤ ਗਏ ਹਨ।

ਸੰਨੀ ਦਿਓਲ ਦੇ ਖਿਲਾਫ ਕਾਂਗਰਸ ਦੇ ਮੌਜੂਦਾ ਐਮਪੀ ਸੁਨੀਲ ਜਾਖੜ ਸਨ। 

ਦਿੱਲੀ ਦੀ ਉੱਤਰ ਪੱਛਮੀ ਸੀਟ ਤੋਂ ਗਾਇਕ ਹੰਸ ਰਾਜ ਹੰਸ ਭਾਜਪਾ ਵੱਲੋਂ ਜਿੱਤੇ ਹਨ। ਪਹਿਲਾਂ ਇਸ ਸੀਟ ਤੋਂ ਭਾਜਪਾ ਦੇ ਉਦਿਤ ਰਾਜ ਸੰਸਦ ਮੈਂਬਰ ਸਨ।

ਮਨੋਜ ਤਿਵਾਰੀ ਦੀ ਜਿੱਤ ਦਰਜ

ਭੋਜਪੁਰੀ ਫ਼ਿਲਮਾਂ ਦੇ ਮਸ਼ਹੂਰ ਅਦਾਕਾਰ ਮਨੋਜ ਤਿਵਾਰੀ 2014 'ਚ ਭਾਜਪਾ 'ਚ ਸ਼ਾਮਿਲ ਹੋਏ ਸਨ। ਉਸ ਸਮੇਂ ਉਨ੍ਹਾਂ ਨੇ ਉੱਤਰ ਪੂਰਬੀ ਦਿੱਲੀ ਤੋਂ ਭਾਜਪਾ ਵੱਲੋਂ ਚੋਣ ਲੜੀ ਸੀ ਅਤੇ ਜਿੱਤ ਵੀ ਦਰਜ ਕੀਤੀ ਸੀ। 2019 ਦੀਆਂ ਚੋਣਾਂ 'ਚ ਵੀ ਉਹ ਜਿੱਤ ਦੀ ਰਾਹ 'ਤੇ ਅੱਗੇ ਵੱਧ ਰਹੇ ਹਨ।

ਸਮਾਜਵਾਦੀ ਪਾਰਟੀ ਨੂੰ ਛੱਡ ਭਾਜਪਾ ਦੀ ਬਾਂਹ ਫੜ੍ਹਨ ਵਾਲੀ ਅਦਾਕਾਰਾ ਜਯਾ ਪ੍ਰਦਾ ਰਾਮਪੁਰ 'ਚ ਆਜ਼ਮ ਖ਼ਾਨ ਦੇ ਖ਼ਿਲਾਫ ਚੋਣ ਮੈਦਾਨ 'ਚ ਸਨ।

ਆਜ਼ਮ ਖਾਨ ਉਨ੍ਹਾਂ ਤੋਂ  1 ਲੱਖ 10 ਹਜ਼ਾਰ ਵੋਟਾਂ ਤੋਂ ਅੱਗੇ ਹਨ। 

ਗਾਇਕ ਅਤੇ ਅਦਾਕਾਰ ਬਾਬੁਲ ਸੁਪਰਿਓ 2014 'ਚ ਭਾਜਪਾ 'ਚ ਸ਼ਾਮਿਲ ਹੋਏ ਸਨ ਅਤੇ ਪੱਛਮੀ ਬੰਗਾਲ ਦੀ ਆਸਨਸੋਲ ਸੀਟ ਤੋਂ ਲੋਕ ਸਭਾ ਚੋਣਾਂ ਜਿੱਤ ਕੇ ਸੰਸਦ 'ਚ ਪਹੁੰਚੇ ਸਨ।

ਇਸ ਵਾਰ ਵੀ ਉਹ ਜਿੱਤ ਦਰਜ ਕਰਦੇ ਵਿਖਾਈ ਦੇ ਰਹੇ ਹਨ। ਉਨ੍ਹਾਂ ਦਾ ਮੁਕਾਬਲਾ ਟੀ.ਐਮ.ਸੀ. ਦੀ ਮੁਨਮੁਨ ਸੇਨ ਨਾਲ ਹੈ।

ਚੋਣਾਂ ਦੀ ਗਰਮਾ ਗਰਮੀ ਤੋਂ ਕੁੱਝ ਦਿਨ ਪਹਿਲਾਂ ਹੀ ਕਾਂਗਰਸ ਨੇ ਫਿਲਮੀ ਅਭਿਨੇਤਰੀ ਉਰਮਿਲਾ ਮਾਤੋਂਡਕਰ ਨੂੰ ਉੱਤਰੀ ਮੁੰਬਈ ਦੀ ਸੀਟ...\n\ntl;dr:
2019 ਦੀਆਂ ਲੋਕ ਸਭਾ ਚੋਣਾਂ 'ਚ ਜਿੱਥੇ ਵੱਖ-ਵੱਖ ਸਿਆਸੀ ਪਾਰਟੀਆਂ ਵੱਲੋਂ ਸਿਆਸੀ ਆਗੂਆਂ ਨੂੰ ਚੋਣ ਮੈਦਾਨ 'ਚ ਉਤਾਰਿਆ ਗਿਆ ਉੱਥੇ ਹੀ ਆਮ ਜਨਤਾ ਜਾਂ ਕਹਿ ਲਈਏ ਕਿ ਵੋਟਰਾਂ ਨੂੰ ਆਪਣੇ ਹੱਕ 'ਚ ਕਰਨ ਲਈ ਪਾਰਟੀਆਂ ਵੱਲੋਂ ਨਾਲ ਦੀ ਨਾਲ ਫ਼ਿਲਮੀ ਸਿਤਾਰਿਆਂ ਨੂੰ ਵੀ ਚੋਣ ਦੰਗਲ ਦਾ ਹਿੱਸਾ ਬਣਾਇਆ ਗਿਆ।